ถ่ายเหลวเเค่ช่วงเช้า 1 รอบ แล้วกลางคืนมีเพศสัมพันธ์แบบไม่ได้ป้องกันค่ะ แล้ววันต่อมาก็ท้องเสียหนัก แต่ไม่ได้มีเพศสัมพันธ์เลยค่ะ จะท้องไหมคะ กินยาคุมเอ็กซ์ตรอนอยู่ค่ะ
สวัสดีค่ะ หากเริ่มมีอาการถ่ายอุจจาระเหลวเมื่อวาน แล้ววันต่อมา ได้มีถ่ายเหลวหลายรอบ ก็จะมีผลต่อประสิทธิภาพของยาคุมกำเนิดได้ เพราะการที่มีท้องเสีย ก็จะทำให้การดูดซึมของลำไส้ลดลงไป ดังนั้น ในช่วงที่มีท้องเสีย จนกระทั่งหายจากอาการท้องเสียไปแล้ว 7 วัน ควรงดการมีเพศสัมพันธ์ไปก่อน หรือใช้ถุงยางอนามัยร่วมไปด้วยค่ะส่วนการที่มีเพศสัมพันธ์ไปเมื่อคืน หลังจากที่เริ่มมีอาการท้องเสียไปแล้วนั้น ประสิทธิภาพในการป้องกันการตั้งครรภ์ของยาคุมก็อาจลดลงไปบ้างแล้วแต่โอกาสในการตั้งครรภ์ก็ยังถือว่าน้อยอยู่ค่ะสำหรับอาการท้องเสีย ในเบื้องต้นควรพยายามดื่มน้ำสะอาดให้มาก และดื่มน้ำเกลือแร่ร่วมด้วย สำหรับอาหาร ควรทานอาหารเฉพาะอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก และหลีกเลี่ยงอาหารรสจัด เพราะอาจทำให้ถ่ายมากขึ้นแต่หากถ่ายปริมาณมากหรือหลายครั้ง จนร่างกายเกิดภาวะขาดน้ำ เช่น ปากแห้ง ผิวแห้ง ตาลึก หัวใจเต้นเร็ว ปัสสาวะออกน้อย หน้ามืด เป็นต้น หรือมีไข้ แนะนำควรรีบไปพบแพทย์เพื่อรักษาค่ะ